ས་རྒྱུ་བཟོ་སྐྲུན་མཁན་ཞིག་གིས་འཛེང་རྡོ་ཞིག་ལག་ཏུ་བཟུང་སྟེ་འདི་འཛེང་རྡོའི་རི་བོ་ཞིག་རེད་ཅེས་བརྗོད་མི་ཐུབ་ལ།སྤྱི་དམངས་ག་གེ་མོས་ཁྱིམ་གྱི་འཛེང་རྡོ་རྡོག་རྡོག་ཅིག་ལ་མཛུབ་མོ་བཙུགས་ཏེ་རང་གི་ཁྱིམ་དུ་འཛེང་རྡོའི་གཏེར་ཁའམ་འཛེང་རྡོའི་ཐོན་ཁུངས་ཡོད་ཅེས་བརྗོད་ག་ལ་ཐུབ།དེ་བས།རང་བྱུང་གསེར་ལོག་ཅིག་གཏེར་ཁའམ་གཏེར་ཁའི་ཐོན་ཁུངས་ག་ལ་ཡིན།ཆེས་རྩ་བར་གྱུར་བའི་གཏན་ཚིགས་ཀྱི་གནད་དོན་འདི་ལྟ་བུ་ཁྲིམས་རྩོད་པ་འགའ་རེས་ཧ་མི་གོ་བ་ཅིའི་ཕྱིར་ཡིན་ཞེ་ན།འདི་གོམས་པ་སྔར་སོང་བའི་དབང་གིས་བྱུང་བ་རེད།དུས་ཡུན་རིང་པོ་ཞིག་གི་ནང་ལ་སྤྱི་དམངས་རྒྱུ་ནོར་སྒེར་དབང་མེད་པའམ་བཀག་འགོག་བྱེད་པའི་ཁ་ཕྱོགས་དེ་ལྟ་བུ་ཞིག་ཡོད་རྐྱེན།ཁྱིམ་གྱི་རྒྱུ་རྫས་ཕུད་པའི་གཞན་དག་མ་ལུས་པ་རྒྱལ་ཁབ་ཀྱི་ཡིན་ནོ་སྙམ་པའི་ནད་དུག་འདི་མི་རྣམས་ཀྱི་ཀླད་པའི་གཏིང་དུ་ཟུག་བསྡད་ཡོད་པ་རེད།འོན་ཀྱང་།འཛིན་དབང་གི་སྟེང་ནས་གསེར་དང་གད་སྙིགས་གཉིས་འདྲ་འདྲ་ཡིན་ཏེ།གསེར་རྒྱལ་ཁབ་ལ་དབང་བ་ཞིག་དང་གད་སྙིགས་མི་སེར་ལ་དབང་བ་ནི་མི་རུང་སྟེ།དམངས་ཁྲིམས་སྤྱི་སྲོལགྱི་ཨངཔར་རྒྱལ་ཁབ་ལབདག་པོ་མི་ཤེས་པའིགད་སྙིགས་ཚང་མའང་རྩིས་ལེན་བྱེད་པའི་འགན་ཁུར་ཡོད་ཚེ།ད་གཟོད་གཏན་ཚིགས་དང་མཐུན་པ་ཞིག་རེད།རྩོམ་འགན་པ།རྟ་མགྲིན